Til medlemmene av Sjusjøen Vel

En arbeidsgruppe i styret har i henhold til ønske fra årsmøte og velets strategi- og handlingsplan arbeidet med å få til en brøyteavtale for våre medlemmer. Vi har vektlagt som kriterier pris, mulighet for differensiert pris, lokalkunnskap og leveringsdyktighet. Vi har forespurt 4 entreprenører i fjellet, og mottatt 3 tilbud som er grundig vurdert. SV har nå gjort et styrevedtak med vår anbefaling av leverandør av brøytetjenester, og vi er enige om en avtale med Ringsakfjellet Drift AS.

Avtalen skisserer differensiert betaling basert på både beliggenhet og valg av alternativer. Vedlagt kart med inndeling av 3 soner; innenfor Storåsbommen, fra bommen og ned til Birkebeinerløypa, samt nedenfor Birkebeinerløypa. Grunnen til at det nå blir en slik tredeling er forholdet til ulike klimatiske forhold; tidligere har det av samme grunn kun vært 2 soner; innenfor og utenfor Storåsbommen.

Ringsakfjellet Drift AS vil sende ut tilbud om brøyting, nærmere informasjon om brøytetjenestene og bruk av appløsning etc. til alle våre medlemmer.

Det er opp til hver enkelt hytteeier å benytte seg av avtalen ved å betale mottatte faktura.

Vi ser ikke helt bort fra at andre tilbydere også sender ut faktura/tilbud, men vår anbefaling er avtalen med Ringsakfjellet Drift AS.

De som leier ut hytta, bor der «fast», eller har håndverkere må gjøre egne avtaler i forhold til dette.

Se vedlagte prisliste, samt kart som viser de forskjellige sonene.